הלל ברזל

**הלל ברזל**  (באנגלית: **Hillel Barzel,** נולד ב**-**9 במאי 1925 נפטר ב- 9 בפברואר 2022) היה חוקר ספרות ישראלי, פרופסור לספרות עם ישראל ולספרות משווה באוניברסיטת בר-אילן.

## ביוגרפיה

הלל ברזל נולד בצפת בשנת 1925. הוא למד בבית הספר העירוני של המזרחי ביל"ו בתל אביב, וכבר אז הפגין כישורי נאום. הוא למד באוניברסיטת קולומביה שבניו יורק ובאוניברסיטה העברית בירושלים, שבה קיבל תואר שני. בשנת 1951 היה ראש שבט הצופים בתל אביב. בשנת 1959 שימש כנשיא הפדרציה של הצופים בישראל. בשנים 1952–1959, עבד כמנהל לשכת הנוער של מחלקת החינוך בעיריית תל אביב-יפו. בתחילת 1960 קודם להיות סגן מנהל מחלקת החינוך ומנהל משנה של מחלקת נוער וספורט.

## קריירה ומחקר אקדמי
בסוף 1963, בהיותו בן 36, קיבל תואר דוקטור מאוניברסיטת בר-אילן, על עבודה שכותרתה "היסוד האנטי-תנ"כי בשירתנו החדשה", בהדרכתו של פרופ' ברוך קורצווייל. הענקת התואר, שהיה תואר הדוקטור הראשון שהוענק על ידי אוניברסיטת בר-אילן, הרגיזה את המועצה להשכלה גבוהה, שהכריזה על התואר כמבוטל. בהמשך יושרו ההדורים והלל ברזל נותר עם תואר הדוקטור. בשנת 1969 מונה למנהל האוניברסיטה העממית בתל אביב.

בשנת 1971 הועלה לדרגת פרופסור חבר באוניברסיטת בר-אילן ולימד במחלקה לספרות עם ישראל בין השנים 2002-1965.  הוא כיהן כפרופסור לספרות עברית, ספרות משווה, ספרות ותנ"ך באוניברסיטת אינדיאנה. לימד גם באוניברסיטת תל אביב, באוניברסיטת חיפה ובטכניון.

### מחקר וביקורת ספרותית

#### תחומי מחקר
במחקריו עסק הלל ברזל בתולדות הספרות העברית המודרנית, בייצוגי מלחמה ושואה בדרמה העברית והעולמית, בתורת הפרשנות ובפואטיקה, וכן בזיקות יהודיות בכתבי פרנץ קפקא. בנוסף, פיתח את המושג מטא-ריאליזם שהוצג כעיקרון להבנת הספרות המודרנית. בתוך כך, בחן יצירות של סופרים שונים בהם נתניאל הות׳ורן, הרמן מלוויל, פרנץ קפקא, אלבר קאמי, שמואל יוסף עגנון, אהרן אפלפלד, א.ב. יהושע, יצחק אוורבוך-אורפז, דוד שחר ועמוס עוז.

#### גישתו הביקורתית
הלל ברזל היה מבקר ספרות שעסק במכלול תחומיה של הספרות, תוך התמודדות עם נושאים רבים ומגוונים ויישם שיטות מחקר שונות. עבודתו כללה ניתוח של שירים וסיפורים בודדים, עיסוק בז׳אנרים ספרותיים, עיונים תמטיים, כתיבת מונוגרפיות ומחקרים משווים. בביקורתו העביר את נקודת הכובד מהמחבר אל הטקסט ואל הקורא. 

עקרונות ״הפרשנות החדשה״ המאופיינים בפתיחות ובנכונות לטשטש גבולות בין ספרויות לאומיות שונות הינחו את כתיבתו, ובהתאם לכך גילה עניין מיוחד בספרות משווה, הבוחנת תחומי מגע בין סופרים הכותבים בלשונות שונות, גם כאשר אין מדובר בעקבות השפעה ישירה של סופר אחד על משנהו. 

#### השפעות ומושגים תיאורטיים
תפישתו הביקורתית של ברזל הושפעה מהסטרוקטורליזם בייחוד מהגותו של קלוד־לוי שטראוס, והיא שמה דגש על חשיפת דפוסי עומק ניגודיים החבויים במעמקיה של היצירה הספרותית. עקרון הניגודיות של הצגת דבר והיפוכו בא לידי ביטוי גם בלשונו הביקורתית. בין המושגים שנטבעו על ידו: ״פרשנות סוגרת״ לעומת ״פרשנות פותחת״, ״ריאליזם״ לעומת ״מטא־ריאליזם״, ״דימוי סגור״ לעומת ״דימוי פתוח״. מושגים אלו נדונו בספרו ״דרכים בפרשנות החדשה: מתיאוריה למתודה״, (1990). 

#### עגנון וקפקא במחקרו
בספרו ״בין עגנון לקפקא״ (1972), הציג ברזל את שמואל יוסף עגנון ואת פרנץ קפקא כאחד ה״זוגות״ הבולטים בתרבות היהודית. הספר עוקב אחר קווי הדמיון והשוני בין שני היוצרים, בני הממלכה האוסטרו־הונגרית, במטרה לזהות תבניות ודימויי יסוד משותפים מעבר לשפות הכתיבה השונות.

#### פעילות ביקורתית
בנוסף למחקריו האקדמיים פרסם הלל ברזל מאות רשימות ביקורת בעיתונות היומית ובכתבי עת.

## חברות ותפקידים
* 1969, חבר ועדת פרס טלפיר.
* בשנים 1970–1971 כיהן בוועדת השופטים של פרס ביאליק.
* 1981, חבר הוועד המרכזי של אגודת הסופרים.
* 1990, שופט בפרס היצירה לסופרים עבריים.
* 1992, שופט בפרס ניומן לספרות.

## פרסים והוקרה

* 1972 (תשל״ב), פרס ע״ש מרים טלפיר, על ספריו ״שירה ומורשה״ ו״משוררים על שירה״.
* 1976, פרס ראובן ואלנרוד.

* 1985, הוענק לו פרס ביאליק לחוכמת ישראל. 

* 1998, הוענק לו התואר יקיר תל אביב.

* 2014,  הוענק לו פרס רמת גן לספרות למפעל חיים.
* 2005, פרס ס׳ יזהר.
* פרס אברהם קריב.
* פרס ישראל אפרת.
* פרס מחקר מטעם איגוד הקומפוזיטורים והסופרים במדינת ישראל.

## ספרי מחקר
* ** תנועת הנוער: קורותיה בעמים ובישראל**, ירושלים: הוצאת המחלקה לענייני הנוער והחלוץ של ההסתדרות הציונית, תשכ"ג (1962).
* ** בין [[עגנון]] ל[[קפקא]]: מחקר משוה,** רמת גן**:** הוצאת בר אוריין, 1972.
* **משוררים על שירה**, תל אביב: הוצאת עקד, 1970.
* **השיר החדש: סגירות ופתיחות,** תל אביב: הוצאת עקד, 1976.
* **השיר החדש: משגב להתול**, תל אביב: הוצאת עקד, 1979.
* **סיפורי אהבה של [[שמואל יוסף עגנון]] – עיוני מחקר,** רמת גן: הוצאת אוניברסיטת בר-אילן, 1975.
* **משוררים בגדולתם: מסות מחקר על משוררים עבריים**, תל אביב: הוצאת יחדיו (אגודת הסופרים העבריים בישראל), 1979.
* **מספרים בייחודם: [[אברהם ב. יהושע|א"ב יהושע]], [[אהרן אפלפלד]], [[דוד שחר]], [[יצחק בן-נר|יצחק בן נר]], [[יורם קניוק]], [[נסים אלוני]], [[יצחק אורפז]], [[עמוס עוז]], [[חיים באר]]: סיפורת ההווה - עיונים בדרך ההשוואה,** תל אביב: הוצאת יחדיו (אגודת הסופרים העבריים בישראל), 1981.
* **משוררי בשורה,** תל אביב: הוצאת יחדיו (אגודת הסופרים העבריים בישראל), 1983. (המשך הספר "משוררים בגדולתם").
* **[[אמיר גלבע]]: [[מונוגרפיה]]**, תל אביב: הוצאת : ספרית פועלים, 1984.
* **[[חיים נחמן ביאליק]], שמואל יוסף עגנון: מחקר ופירוש,** תל אביב: הוצאת יחדיו (אגודת הסופרים העבריים בישראל), 1986.
* **חזון וחזיון: [[פרנץ קאפקא]], [[גרשון שופמן]], [[חיים הזז]], [[נתן אלתרמן]], אהרון אפלפלד, א״ב יהושע ,** תל אביב: הוצאת יחדיו (אגודת הסופרים העבריים בישראל), 1987).
* **שירה ופואטיקה: מביאליק ועד שירת ההוה: מסות מחקר,** תל אביב: הוצאת יחדיו (אגודת הסופרים העבריים בישראל), 1990.
* **דרכים בפרשנות החדשה: מתאוריה למתודה**, רמת גן: הוצאת אוניברסיטת בר-אילן, 1990.
* **גבהות הכיסופים: שירה מתקנת עולם: עיקרי השקפה ואמונה מ"צדקיהו בבית הפקודות" ועד "הכול הולך",** תל אביב: אגודת הסופרים העבריים בישראל, תשנ"ג (1993).
* ** דראמה של מצבים קיצוניים: מלחמה ושואה**, תל אביב: ספרית פועלים, תשנ"ה (1995).
* ** מן הסתום אל המפורש: "[[שמחת עניים]]" לנתן אלתרמן: רמיזות לתנ"ך ורמזים ל[[שקספיר]]**, תל אביב: הוצאת עקד, 1997.
* סדרת **תולדות השירה העברית מחיבת ציון עד ימינו:**
****שירת חיבת ציון** תל אביב: ספרית פועלים, 1987.
** **שירת התחייה: חיים נחמן ביאליק,** תל אביב: ספרית פועלים, 1990.
** **שירת התחייה: [[שאול טשרניחובסקי]]**, תל אביב: ספרית פועלים, 1992.
** **שירת התחייה: אמני הז'אנר**, תל אביב: ספרית פועלים, 1997.
** **שירת ארץ-ישראל: [[אברהם שלונסקי]], נתן אלתרמן, [[לאה גולדברג]],** תל אביב: ספרית פועלים, 2001.
** **שירת ארץ-ישראל – אקספרסיוניזם נבואי: [[אורי צבי גרינברג]], [[יצחק למדן]], [[מתתיהו שוהם]]**, תל אביב: ספרית פועלים, 2004.
** **שירת ארץ-ישראל – רומנטיקה, אידאולוגיה, מיתולוגיה: [[רחל בלובשטיין סלע|רחל בלובשטיין-סלע]], [[אלכסנדר פן]], [[אביגדור המאירי]], [[יונתן רטוש]]**, תל אביב:ספרית פועלים, 2006.
** **שירת ארץ-ישראל – מהפכות צורניות: [[אסתר ראב]], אבות ישורון, אמיר גלבע, [[יהודה עמיחי]]**, תל אביב: ספרית פועלים, 2007.
** **שירת ארץ-ישראל – מיסטיקה וסימבוליקה: [[ש. שלום]], [[זלדה מישקובסקי]], [[אבא קובנר]], **תל אביב: ספרית פועלים, 2008.
** **שירת ארץ-ישראל – ליריקה: [[יוכבד בת-מרים|יוכבד בת־מרים]], [[נתן יונתן|נתן יהונתן]], [[דליה רביקוביץ]]**, תל אביב: ספרית פועלים, 2014.
** **שירת ישראל – מהפכים פואטיים: [[דוד אבידן]], [[יונה וולך]]**, תל אביב: ספרית פועלים, 2018.
** **שירת ישראל – מהפך פואטי: נתן זך,** תל אביב: ספרית פועלים, 2018.
****תוספות: מורשה ותמורה,** תל אביב: ספרית פועלים, 2018.
** **תוספות: חדשנות ומהפכנות,** תל אביב: ספרית פועלים, 2019.
** **תוספות: מסד וטפחות – פרקים בפואטיקה משווה: מקראית, חדשה, עכשווית,** תל אביב: ספרית פועלים, 2020.
* סדרת **המאה החצויה – מ[[מודרניזם]] ל[[פוסטמודרניזם|פוסט-מודרניזם]]: הספרות ורוח התקופה – תמורות בצורות יסוד:**
** **[[מטריאליזם|מיטא-ריאליזם]] וריאליזם,** תל אביב: ספרית פועלים, 2011.
** **[[מוניזם]] ו[[פלורליזם]],** תל אביב: ספרית פועלים, 2013.
** **[[נאו-ריאליזם]] ו[[היפר-ריאליזם]],** תל אביב: ספרית פועלים, 2015.

### עריכת ספרים
* **שישה מספרים: ט"ז ספורים: [[אהרן אפלפלד]], א״ב יהושע, [[עמליה כהנא-כרמון]], [[עמוס עוז]], [[יהודה עמיחי]], [[דוד שחר]]**, עריכה ומבוא: הלל ברזל, איורים: נעמי סמילנסקי, תל אביב: הוצאת משרד החינוך והתרבות בשיתוף יחדיו, תשל"ב (1972).
*אלישבע, **סמטאות: רומן**, מסת הסבר, הערות, עריכה: הלל ברזל, תל אביב: הוצאת הדר, 1977.

## חיים אישיים
ברזל היה נשוי לעיתונאית ידיעות אחרונות בינה ברזל עד מותה בנובמבר 2020. בתו שרי נשואה למיכה אילן, פרופסור לביולוגיה ימית באוניברסיטת תל אביב.

## קישורים חיצוניים

* 
* 
* 
* הלל ברזל, באתר של הוצאת אוניברסיטת בר-אילן
* גיטה אבינור, "בין עגנון לקפקא" (על ספרו של הלל ברזל), **בצל הזכרונות: מאמרים בבקורת הספרות**, מפעל סופרי חיפה, 1975
*  - ריאיון עם הלל ברזל
* מאמרי הלל ברזל באתר נתן אלתרמן
* 
* 
* 

**על יצירתו**:
* עקיבא צימרמן, משוררי האקספרסיוניזם הנבואי, באתר "הצופה". על הספר "שירת ארץ ישראל - אקספרסיוניזם נבואי - אורי צבי גרינברג, יצחק למדן ומתתיהו שוהם"
* 
* 

## הערות שוליים

קטגוריה:סגל אוניברסיטת בר-אילן: ספרות עם ישראל
קטגוריה:חוקרי ספרות ישראלים
קטגוריה:זוכי פרס ביאליק לחכמת ישראל
קטגוריה:זוכי פרס רמת גן לספרות
קטגוריה:אנשי היישוב ילידי הארץ
קטגוריה:בוגרי בית הספר ביל"ו (תל אביב)
קטגוריה:בוגרי אוניברסיטת קולומביה
קטגוריה:בוגרי האוניברסיטה העברית בירושלים
קטגוריה:יקירי תל אביב-יפו לשנת 1998
קטגוריה:בעלי תואר דוקטור מאוניברסיטת בר-אילן
קטגוריה:בוגרי תנועת הצופים בישראל
קטגוריה:אישים הקבורים בבית הקברות ירקון
קטגוריה:ישראלים שנולדו ב-1925
קטגוריה:ישראלים שנפטרו ב-2022